*Likumprojekts*

**Grozījumi likumā “Par nodokļiem un nodevām”**

Izdarīt likumā “Par nodokļiem un nodevām” (Latvijas Republikas Saeimas un Ministru Kabineta Ziņotājs, 1995, 7.nr.; 1996, 15.nr.; 1997, 24.nr.; 1998, 2., 18., 22., 24.nr.; 1999, 24.nr.; 2000, 11.nr.; 2001, 3., 8., 12.nr.; 2002, 2., 22.nr.; 2003, 2., 6., 8., 15., 22.nr.; 2004, 9.nr.; 2005, 2., 11.nr.; 2006, 1., 9., 13., 20., 24.nr.; 2007, 3., 7., 12.nr.; 2008, 1., 6., 13.nr.; 2009, 2., 11., 13., 15.nr.; Latvijas Vēstnesis, 2009, 200., 205.nr.; 2010, 91., 101., 131., 151., 157., 178., 183., 206.nr.; 2011, 68., 80., 85., 169.nr.; 2012, 24., 50., 56., 109., 157., 186., 199., 203.nr.; 2013, 61., 92., 187., 194., 232.nr.; 2014, 6., 51., 119., 189., 204., 214., 220., 257.nr.; 2015, 29., 68., 118., 190., 208., 230., 245., 248., 251.nr.; 2016, 2.nr.) šādus grozījumus:

1. Papildināt 1.pantu ar 33.punktu šādā redakcijā:

“33) soda sankcija – obligāts maksājums, kas tiek uzlikts Noziedzīgi iegūtu līdzekļu legalizācijas un terorisma finansēšanas novēršanas likuma 45.panta otrajā daļā minētajiem Valsts ieņēmumu dienesta uzraugāmajiem subjektiem pārbaudes laikā par normatīvo aktu prasību noziedzīgi iegūtu līdzekļu legalizācijas un terorisma finansēšanas novēršanas jomā pārkāpšanu.”

1. 22.2 pantā:

izteikt panta nosaukumu šādā redakcijā:

“**22.2 pants. Informācijas sniegšana Valsts ieņēmumu dienestam par aizdomīgiem darījumiem nodokļu jomā**”;

izteikt pirmās daļas pirmo teikumu šādā redakcijā:

“Noziedzīgi iegūtu līdzekļu legalizācijas un terorisma finansēšanas novēršanas likuma subjekta (turpmāk – subjekts) pienākums, konstatējot aizdomīgu darījumu Noziedzīgi iegūtu līdzekļu legalizācijas un terorisma finansēšanas novēršanas likuma izpratnē, ir nekavējoties ziņot arī Valsts ieņēmumu dienestam par tādu personas, kura rezidences (reģistrācijas) valsts ir Latvijas Republika, aizdomīgu darījumu, kura pazīmes atbilst vismaz vienai no šā panta trešajā daļā minētajām aizdomīguma pazīmēm nodokļu jomā.”

papildināt ar 1.1daļu šādā redakcijā:

“(11) Zvērinātam notāram kā subjektam ir papildu pienākums ziņot Valsts ieņēmumu dienestam arī par katru gadījumu, kad mantinieks, iesniedzot mantojamās mantas sarakstu ar mantas novērtējumu, mantojamās masas sastāvā ir norādījis nereģistrējamu kustamu mantu, tai skaitā skaidru naudu, kuras novērtējums pārsniedz 15 000 euro.”

aizstāt piektās daļas 2. un 3.punktāvārdus “kredītiestāde vai maksājumu pakalpojumu sniedzējs” (attiecīgā locījumā) ar vārdu “subjekti” (attiecīgā locījumā);

aizstāt astotajā un vienpadsmitajā daļā vārdus “kredītiestāde un maksājumu pakalpojumu sniedzējs” (attiecīgā locījumā) ar vārdu “subjekti” (attiecīgā locījumā).

1. Papildināt V nodaļu ar 22.3 pantu šādā redakcijā:

“**Valsts ieņēmumu dienesta uzraugāmo subjektu atbildība par Noziedzīgi iegūtu līdzekļu legalizācijas un terorisma finansēšanas novēršanas likuma pārkāpumiem**

1. Par darbībām, kuru rezultātā ir pārkāptas normatīvo aktu prasības noziedzīgi iegūtu līdzekļu legalizācijas un terorisma finansēšanas novēršanas jomā attiecībā uz iekšējās kontroles sistēmas izveidi, darbinieku apmācību, atbildīgo darbinieku iecelšanu, klienta identifikāciju un izpēti, ziņojuma par savas darbības veida iesniegšanu un ziņošanu par aizdomīgiem darījumiem nodokļu jomā, Valsts ieņēmumu dienests ir tiesīgs piemērot Noziedzīgi iegūtu līdzekļu legalizācijas un terorisma finansēšanas novēršanas likuma 45.panta otrajā daļā minētajiem Valsts ieņēmumu dienesta uzraugāmajiem subjektiem soda sankciju līdz pieciem procentiem no iepriekšējā pārskata gada neto apgrozījuma vai no apgrozījuma (ieņēmumiem) no saimnieciskajiem darījumiem), ja subjekts kārto grāmatvedību vienkāršā ieraksta sistēmā. Ja pieci procenti no iepriekšējā gada apgrozījuma vai attiecīgi ieņēmumiem ir mazāk par 700 euro, vai, ja saskaņā ar pēdējiem pieejamiem gada pārskatiem subjektam nav bijis gada apgrozījuma vai ieņēmumu, Valsts ieņēmumu dienests ir tiesīgs piemērot soda sankciju no 350 līdz 700 euro.
2. Valsts ieņēmumu dienests, piemērojot šā panta pirmajā daļā minēto soda sankciju, ņem vērā izdarītā pārkāpuma smagumu, pārkāpuma ilgumu, personas atbildības pakāpi, pārkāpuma rezultātā personas gūtos ienākumus, pārkāpuma rezultātā radīto zaudējumu atlīdzināšanu, personas sadarbību pārkāpuma pārbaudē, personas finansiālo stāvokli un personas iepriekš izdarītos pārkāpumus Noziedzīgi iegūtu līdzekļu legalizācijas un terorisma finansēšanas novēršanas jomā.
3. Valsts ieņēmumu dienesta amatpersonas šā panta pirmajā daļā pieņemtais lēmums par soda sankcijas piemērošanu ir apstrīdams un pārsūdzams Administratīvā procesa likuma noteiktajā kārtībā.”
4. Papildināt 30.pantu ar astoto daļu šādā redakcijā:

“(8) Fiziskām personām, kas neveic saimniecisko darbību, nav atļauts veikt skaidrā naudā darījumu, kura summa pārsniedz 7200 euro (neatkarīgi no tā, vai darījums notiek vienā operācijā vai vairākās operācijās).”

1. Papildināt pārejas noteikumus ar 181.punktu šādā redakcijā:

“181. Šā likuma 30.panta astotajā daļā minētiem skaidrās naudas darījumiem, kas noslēgti pirms 2017.gada 1.janvāra un to pilnīga vai daļēja izpilde paredzēta pēc 2017.gada 1.janvāra, norēķinu kārtība maināma uz bezskaidras naudas maksājumu līdz 2018.gada 1.janvārim.”

Likums stājas spēkā 2017.gada 1.janvārī.

Finanšu ministra vietā -

Ministru prezidents M.Kučinskis

08.09.2016 11.45

689

E.Šēfere

67083942, evita.sefere@fm.gov.lv